Boris Bernstein

Boris Bernstein, ka Boriss Bernštein (17. november 1924 Odessa – 23. juuni 2015 Palo Alto, Santa Clara maakond, California), oli Eesti kunstiteadlane. Boris Bernstein sündis Odessas õpetajate perekonnas. Aastatel 1942–1943 õppis ta Tomskisse evakueeritud Leningradi sõjakoolis. 1951. aastal lõ­pe­tas ta Leningradi ülikooli kunstiajaloo erialal. Eestis elas ta 1951. aastast kuni aastani 1995, mil läks koos pianistist abikaasa Frieda Bernsteiniga elama tütre pere juurde Palo Altosse Californias. Ta avaldas mitmes keeles üle 300 publikatsiooni, sealhulgas kataloogi- ja albumitekstid Aino Bachist (1961), Enn Põldroosist (1975), Vive Tollist (1978), Ilmar Tornist (1978), Peeter Ulasest (1984), Nikolai Kormašovist (1985), samuti Eesti graafikat käsitleva teose soome keeles (Neuvosto-Eestin grafiikkaa. Tallinn, 1967) ja vene keeles (Эстонская графика. Moskva, 1970) ja kriitikakogumiku "Ringi sees ja ringist väljas" (1979). Ta oli Eesti Kunstiakadeemia professor ja audoktor, Eesti Kunstnike Liidu auliige. Bernstein uuris kunsti teoreetilisi probleeme, kunstiteaduse metodoloogiat, kaasaegset eesti kunsti, 19. sajandi vene kunsti ajalugu. 1984 Kristjan Raua preemia 1999 Eesti Kunstiteadlaste ja Kuraatorite Ühingu aastapreemia (1998. aasta looming ja artikkel “Vana Testamendi teine käsk ja kunsti mõiste” kogumikus “Kunstiteaduslikke uurimusi 9”) 2009 Eesti Kultuurkapitali kujutava ja rakenduskunsti aastapreemia (monograafia "Visuaalne kujund ja kunstimaailm" ning pikaajaline panus Eesti kunstiteadusesse) Aino Bach : monograafia. Tallinn: Eesti NSV Kunst, 1961. Neuvosto-Eestin grafiikkaa. Eessõna: B. Bernstein, koostanud Inge Teder. Tallinn: Eestin SNT Kulttuuriministeriö, 1967. Графика Советской Эстонии. Grafika Sovestkoi Estonii 823 - изобразительное искусство. Автореферат диссертации на соискание ученой степени кандидата искусствоведения. Tartu: Tartu Riiklik Ülikool, 1968. 24 lk (kandidaadiväitekirja autoreferaat vene keeles).  Эстонская графика. Москва: Советский художник, 1970. Ringi sees ja ringist väljas. Kunstikriitilisi artikleid. Tallinn: Kunst, 1979. Peeter Ulas. Album. Tallinn: Kunst, 1984. Kunstiteadus ja kunstikultuur. Artiklite kogumik. Vene keelest tõlkinud S. Laud, M. Peil. Tallinn: Kunst, 1990. Günther Reindorff : 15 reproduktsiooni. Koostanud ja eessõna: Boris Bernstein. Tallinn: Kunst, 1994. ISBN 5899200790 Visuaalne kujund ja kunstimaailm : ajaloo polüfoonia. Autori kohandatud tõlge. Tartu: Tartu Ülikooli Kirjastus, 2009. ISBN 9789949190508  Vana kaev : mälestusteraamat. Tõlkinud, kommenteerinud ja isikunimede registriga varustanud Toomas Kall. Tartu: Atlex, 2009. ISBN 9789949441600 Pühalik kaasaeg : Nikolai Kormašovi 1960. aastate maalid = Сакрализованная современность : живопись Николая Кормашова 1960-х годов = Sacred modernity : Nikolai Kormashov's paintings from the 1960s. Koostaja Kädi Talvoja; tekstide autorid Boris Bernstein, Kädi Talvoja. Tallinn: Eesti Kunstimuuseum, 2013. ISBN 9789949485222 Ants Juske, Ilmus mahukaim Boris Bernsteini kunstikäsitlus Eesti Päevaleht, 22. mai 2009. Jaanilaupäeval suri hinnatud kunstiteadlane ja õppejõud Boris Bernstein Delfi, 25. juuni 2015. 12. mail kell 16.00 esitletakse Eesti Kunstiakadeemia raamatukogus kahte värskelt ilmunud raamatut Postimees, 7. mai 2009. Ants Juske. Sädelevaim Eesti kunstiteadlane. Eesti Päevaleht, 18. november 1999. Martin Rünk. Excerpt from the interview with Boris Bernstein. Estonian Art 2/2006.